कंप्यूटर वर्म () एगो एकाकी (स्टैंडअलोन) मैलवेयर कंप्यूटर प्रोग्राम होला जे अपना के रिप्लीकेट करे ला आ दुसरे कंप्यूटर सभ में फइले ला। बहुधा ई अपना के फइलावे खातिर कंप्यूटर नेटवर्क के इस्तमाल करे ला आ टार्गेट कंप्यूटर सभ के सुरक्षा में खामी के फायदा उठा के उन्हन में घुस जाला। एह नया कंप्यूटर में घुस के उहाँ ई वर्म होस्ट के रूप में अस्थापित हो जाला आ उहाँ से अउरी कंप्यूटर सभ के स्कैन करे ला आ उन्हनों के इन्फेक्ट करे के कोसिस करे ला। अइसहीं ई बिस्तार आ फइलाव के काम चालू रहे ला।